ประจำเดือนแฟนมาวันที่ 2 มีอะไรกันวันที่ 7 รอบเดือนสองเดือนล่าสุดของแฟน 34,42 ตามลำดับ วันนี้แฟนมีเลือดออกกระปริบกระปรอยมาจากสาเหตุอะไรใช่ประจำเดือนตกค้างหรือป่าวไม่ปวดท้อง
สวัสดีค่ะ หากประจำเดือนมาวันที่ 2 ต.ค. แล้วได้มีเพศสัมพันธ์ในวันที่ 7 ต.ค. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก และหากได้ใส่ถุงยางอนามัยร่วมด้วย โอกาสในการตั้งครรภ์ก็ถือว่าน้อยมากมากค่ะสำหรับเลือดที่ออกกะปริดกะปรอยในวันนี้ อาจเป็นเลือดที่ออกช่วงไข่ตกได้ แนะนำควรสังเกตอาการไปก่อน หากเลือดออกเพียง 1 วัน ก็อาจเป็นเลือดออกวันไข่ ซึ่งไม่ได้อันตรายอะไรค่ะแต่หากเลือดออกนานเกิน 2 วัน หรือมีปริมาณมาก อาจเกิดจากสาเหตุอื่นๆ เช่น มีมดลูกอักเสบ (แต่มักมีปวดท้องน้อยร่วมด้วย) การผลิตฮอร์โมนของรังไข่ผิดปกติ มีโรคต่างๆ ของมดลูก เช่น เนื้องอกมดลูก เยื่อบุโพรงมดลูกเจริญผิดที่ เป็นต้น ผลข้างเคียงการใช้ยาฮอร์โมนต่างๆ เป็นต้น ดังนั้น หากเลือดออกนานเกิน 2 วันและมีปริมาณมาก ก็ควรไปพบแพทย์เพื่อตรวจหาสาเหตุค่ะ